gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl it de gl gl gl ca ja en sv fr de de gl gl gl gl gl gl gl es gl gl gl gl gl gl pt gl pt en ca gl gl pt
Vieiros: Galiza Hoxe - Blair ordena a saída de Iraq de tres mil soldados
Cuarta feira, 28 de setembro de 2022
A RETIRADA COMPLETA SERÁ EN 2008
Ao tempo que o goberno Bush teima en Estados Unidos para levar adiante o seu plan de ampliación da presencia militar en Iraq, desde o Reino Unido chega o anuncio dun calendario concreto para a retirada total das tropas. O primeiro ministro británico, Tony Blair, avanzou que en 2007 deixarán o país até tres mil soldados, e que o resto sairá antes da fin de 2008. A decisión coñécese un día despois de que unha sondaxe agoire que os laboristas perderían as próximas eleccións.
Nas próximas semanas un total de 1.500 soldados británicos sairán de Iraq, e outros 1.500 volverán ao Reino Unido antes do Nadal, segundo as informacións publicadas pola prensa británica. O anuncio oficial realizaríase este mesmo mércores, durante a intervención semanal do primeiro ministro na Cámara dos Comúns.
Blair xa comentara en público hai poucos días que consideraba que a operación para traspasarlle á administración iraquí o control da seguridade na área de Basora, no sur de Iraq, foi completada con éxito. Segundo insinuara o primeiro ministro británico iso anunciaba unha próxima retirada dos sete mil soldados que o Reino Unido aínda mantén no país.
Ao fío lembramos que este mesmo martes o xornal The Guardian publicara unha sondaxe que prognosticaba a vitoria dos conservadores británicos nas eleccións que se celebrarán en 2009 ou 2010. A enquisa situaba ao líder dos Tories, David Cameron, até trece puntos por diante de Gordon Brown, relevo de Blair á fronte dos laboristas.
Poden ampliar en The Guardian e na BBC.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto